BRALKA: To je video projekta ADLAB PRO,
ki ga financira Evropska unija.
Licenca za uporabo avtorskih del je prosta.
NINA: Pozdravljeni. Sem Nina Reviers z Univerze v Antwerpnu.
V tem videu bom govorila o naraciji v AD.
Gledate 9. del v Modulu 1, Splošna predstavitev AD.
Govorili bomo o tem,
zakaj je naracija pomembna za AD, kdo jo bere
in kaj je dobra naracija v AD.
Zakaj je naracija za AD pomembna?
Govor niso samo besede.
T. i. paralingvistične informacije
lahko močno vplivajo na pomen in užitek.
Zlasti v AD je občutek za čas zelo pomemben,
saj je treba izraziti sporočilo le v nekaj besedah.
Joel Snyder, ameriški pionir za AD je dejal:
"Z glasovi ustvarjamo pomen."
Zato naracijo skoraj vedno berejo izurjeni in profesionalni glasovi.
V nekaterih primerih, npr. v gledališču,
opisovalci govorijo svoje besedilo,
saj ga poznajo in so najbolje pripravljeni na improvizacije.
Včasih se za AD uporabljajo sintetizirani glasovi.
Toda ta tehnika je v poskusni fazi
in še vedno raziskujejo, za kaj so primerni,
na primer za dokumentarce.
Toda kaj je dobra naracija v kontekstu AD?
Poleg prijetnega glasu, dobre izgovarjave in pravilnih poudarkov
morajo naratorji upoštevati še posebna vprašanja.
V tem delu bom govorila o metriki,
slogu podajanja in mikrofonski tehniki.
Metrika vključuje ton, tempo, poudarke, ritem, intonacijo,
dinamični obseg in segmentacijo.
Na primer: poudarek je pomembno orodje za opisovalce.
Pomen fraze se lahko s spremembo poudarka povsem spremeni.
Vzemimo naslednji primer.
Jezi me, da IMAM modre bombone.
To je povsem drugace od: Jezi me, da NIMAM modrih bombonov.
Drugo tipično vprašanje AD je povezano s tonom.
Dvig intonacije na koncu povedi je značilno za vprašanja,
lahko pa tudi nakazuje, da je izjavo še treba končati.
Ta vrsta suspenza je pogosta v opisih v živo,
kjer opisovalec na koncu fraze ne zniža glasu,
ker ne ve, kaj sledi.
Tako poslušalec ostane v pričakovanju,
zato je pogosto bolje znižati intonacijo na koncu.
Poleg tona je mogoče prizor ustrezno opisati s tempom govora.
Akcijskemu prizoru se poda hiter tempo,
počasen govor pa je primernejši za liričen ljubezenski prizor.
Kaj pa slog podajanja?
Opisovalcem običajno svetujejo uporabo nevtralnega podajanja.
Ofcomove smernice na primer pravijo:
"Podajanje naj bo enakomerno, nevsiljivo in neosebno,
da značaj in stališča opisovalca ne obarvajo programa."
Toda včasih je pomembno dodati custva,
navdušenje, lahkotnost v določenih oddajah,
ki se ujemajo z vzdušjem in zgodbo.
Slog se mora ujemati z žanrom oddaje.
Kjer je glasba v ozadju zlovešča,
mora glas izražati napetost, ne da bi postal melodramatičen.
Pri komediji mora biti naracija podana z rahlim nasmehom v glasu.
Na kakovost naracije AD vpliva tudi mikrofonska tehnika.
Ključno je, da je mikrofon pravilno nameščen
in da govora ne projiciramo. To opravi mikrofon,
zato skušajte govoriti karseda naravno.
Pred naracijo AD je potrebno ogreti in izuriti glas.
Pevske vaje,
brundanje, lomilci jezika in vaje za sproščanje čeljusti
lahko pomagajo, da ne začnete nepripravljeni.
Redno se snemajte in glasno berite, da izurite svoj glas.
Poslušajte svoje posnete opise
ali prosite nekoga, naj vas posluša, ko vadite za AD,
da najdete napake in težave.
Informacije v tem delu v glavnem temeljijo na knjigi Louise Fryer
An Introduction to Audio Description.
Nujno branje, če želite vedeti več.
BRALKA: Pripravo predstavitve je podprl projekt ADLAB PRO.
Avdiodeskripcija: Laboratorij za razvoj novega profesionalnega profila.
Financira ga EU v okviru programa Erasmus+.
Ključno dejanje 2, strateško partnerstvo.
Številka projekta: 2016-1-IT02
KA203-024311.
V predstavitvi so predstavljeni podatki in mnenja avtorjev
in ni nujno, da odražajo uradno mnenje Evropske unije.
Ne ustanove in telesa EU
ne njihovi predstavniki
niso odgovorni za uporabo tukaj predstavljenih podatkov.
To je bil video projekta ADLAB PRO. Partnerji projekta so:
Univerza v Trstu, Avtonomna univerza iz Barcelone,
Univerza v Antwerpnu, Univerza Adama Mickiewicza,
RTV Slovenija, Utopian Voices, Sound Focus
in Kraljevi inštitut za slepe, Velika Britanija.
ADLAB PRO financira Evropska unija.
Licenca za uporabo avtorskih del je prosta.